da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da da nb da da da da da da da da da da da da da da da da da nb da da da da da da da da da da da da da da da da da da da en da da da da da da da zh da da zh da zh da zh da zh da de zh da de zh da de da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Skær sjove og smukke halloweengræskar + Skabeloner | ISABELLAS
af Line Hvid og Max Martinussen 5.10.2020
Foto: Panther Media, Shutterstock, Anne-Marie Øby, Tom Lindboe (Stilleben), Tina Brok Hansen og Jakob Valling
Lav smukke halloweengræskar ved at skære mønstre i dem. Her får du en guide til at skære samt et flot græskaransigt eller en fin lanterne!
Det er smukt og stemningsfyldt med halloween-græskar, der står og pynter ved din hoveddør. Det er slet ikke svært at skære et halloween-græskar, og så er det tilmed sjovt. Du kan vælge at lave et uhyggeligt ansigt på dit græsker eller et smukt mønster. Find en god skarp kniv og pas på, du ikke skærer dig.
Få dit græskarhoved til at holde længere
Se her først hvordan du gør, og gå så på opdagelse i alle vores idéer til sjove og fine halloween græskar, lygter og græskaransigter.
Sådan skærer du et halloweengræskar
Skær toppen af græskaret, evt. i takker, så der bliver et låg, hvor du bagefter kan sætte lyset ned i.
Brug en ske til at grave det løse kød og kernerne ud.
Tegn dit motiv på et stykke papir.
Overfør motivet til græskaret ved at forsøge at tegne det samme som på papiret.
Brug en lang skarp kniv til at skære efter stregerne. Skær tuschstregen væk. Hvis du ikke får skåret tuschen væk, kan du sikkert godt få det af med vand bagefter. Vær MEGET forsigtig, da kniven nemt kan komme til at smutte.
Du kan pensle græskaret indvendig med atamon, når det er færdigt. Så holder det lidt længere. Men står græskaret ude, kan det også godt holde noget tid.
Tip: Du kan rense græskarkernerne og riste dem i ovnen i stedet for at smide dem ud.
Når du skal skære et halloween-græskar, så sørg for at din kniv er skarp nok, men pas samtidig på, at du ikke skærer dig. Et halloween-græskar giver den perfekte halloween-stemning. halloween-græskar er meget populære i USA, men det er også blevet populårt at lave halloween-græskar i Danmark. Husk at lave give dit halloween-græskar et uhyggeligt udtryk. Du kan kombinere dit halloween-græskar med andre uhyggelige ting som edderkopper og spindelvæv.
De klassiske halloween-græskar forestiller ofte ansigter, og det er da også dem der er sjovest at lave for alle aldre. Du kan komme langt med trekanter til øjne og næse og en stor glad mund, men ofte så melder der sig hurtigt et ønske om at lave nogle sjovere og mere særprægede, måske endda nogle rigtigt uhyggelige græskar-ansigter.
DIY: Hyggelig halloween pynt
Det er fantasien der sætter grænser, når du beslutter dig for et ansigt, og der er uendeligt mange græskaransigter at lave, hvis du sætter forskellige øjne sammen med forskellige næser og munde.
Se bare skabelonen herunder og lad dig inspirere, eller download dem, så du kan printe dem ud og tage dem med, når I skal i gang.
Her får du en skabelon med tre sider fyldt med forskellige hyggelige og uhyggelige ansigter: Halloween-græskar-skabeloner.pdf
Skabelonerne på billedet herunder kan du downloade her: graeskar_ansigter_skabelon.pdf
Svampede boller med græskar
Her får du vores favoritter, og længere nede findes en skabelon til flere sjove og uhyggelige græskar-fjæs!
Udnyt græskarrets form, når du beslutter hvilket ansigt du vil skære. Se bare det store, flade græskar her — der var plads til et stort, bredt ansigt.
Her får ansigtet lov at fylde græskarret godt ud, og det gør det til et sødt og sjovt ansigt, selvom græskaransigtet har nogle uhyggelige hugtænder. Den store, glade mund hjælper der også på det!
Tænder kan stå meget tydeligt frem, hvis du vælger at skrælle den yderste orange skal af dem — se bare her, hvordan munden bliver helt dødningeagtig, når tænderne får lov at stå helt hvide midt i græskaransigtet.
Græskar - sådan laver du ovnbagt hokkaido
Andre idéer til græskarlanterner
Skær ord og andre søde budskaber i dine græskar. Du kan bruge en boremaskine til at lave fine runde huller i din græskarlanterne.
Med lidt snilde, og en sikker hånd behøver græskarlanterne ikke have et håbløst halloweenudtryk, men kan i stedet blive en smagfuld og meget smuk lygte.
Samme teknik kan bruges til at lave fine lanterner med motiver af populære karakterer fra fx tegnefilm.
Brug græskar i søde stilleben, og gør noget ekstra ud af det, bed at skære mønstre i skallen. Pensler du med atamon bagefter, så holder de stadig i lang tid, selvom der er hul på skallen.
Ønsker du at se dette indhold skal du acceptere øvrige cookies.
Alternative idéer til halloween-græskar
Mal flotte mønstre på græskaret eller mal det ensfarvet.
Pynt græskaret med glimmer eller similisten.
Bor huller i dit halloween-græskar med en boremaskine. Prikkerne kan danne flotte mønstre.
Skær kun halvvejs igennem dit halloween-græskar, så kødet er tilbage og skallen er skåret af. Lyset vil skinne flot igennem græskarkødet.
Vi spurgte efter læsernes halloween-græskar på Facebook, og vi fik mange svar. Vi har valgt de smukkeste halloween-græskar, som vi bringer til inspiration i galleriet nedenfor.
Lea Skovbo Buur Andersen lavede sidste år dette smukke Halloween-græskar. Tak for billedet.
Gitte Steendahl Nordentoft har indsendt dette billede af fine Halloween-græskar, som hun har lavet med sine to drenge. Tusind tak for det.
Gitte Steendahl Nordentoft har lavet disse fine halloween-græskar med sine to drenge. Tak for billedet.
Mette Vendelbo Horvath har indsendt dette billede af de halloween-græskar, hun skar sidste år. Der er rigtig halloween-stemning med flagermus. Tak for billedet.
Kristina Jørgensen har sendt dette billede, hvor græskaret er skåret til en fin svanekurv til blomster. Det er hendes svigermor, der har lavet det til Kristinas mand. Tak for at indsende billedet.
Du kan også skære fine mønstre og bogstaver i græskaret. Prøv at ridse i overfladen i stedet for at skære helt igennem. Det giver en flot effekt, når der kommer lys i græskaret.
Her kan du se, hvor flot det bliver, når du ikke skærer hele vejen igennem græskaret. Skær helt igennem nogle steder og halvt igennem andre.
Skær dit græskar til en flot kurv til blomster. Det er også den perfekte værtindegave.
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik